钦定古今图书集成/明伦汇编/闺媛典/第289卷 > 皇清二十二 > 梁万里妻萧氏
## 钦定古今图书集成/明伦汇编/闺媛典/第289卷 > 皇清二十二 > 梁万里妻萧氏

按《邵武府续志》：“萧氏，光泽梁万里妻。初为夫弃，无怨言，久乃格夫心。未几夫殁，遗腹三月，同室怼之，危机百出，卒不为动。弥月生子山，氏益含忍保护。始成童，即教以诗书。方象勺为诸生，惟苦绩自食，铢累有馀，即付叔万奇置业，家日以隆。寻叔奇殒，门无长者，山亦不检身早丧，氏复抚孤孙。数十年间，颠危备历，苦” 节，六十二年终。